CELEX: 32015R0639
Language: da
Date: 2015-04-23 00:00:00
Title: Kommissionens forordning (EU) 2015/639 af 23. april 2015 om ændring af bilag III til Europa-Parlamentets og Rådets forordning (EF) nr. 1333/2008 for så vidt angår anvendelsen af siliciumdioxid (E 551) i polyethylenglycol podet på polyvinylalkohol (E 1209) (EØS-relevant tekst)

24.4.2015   
            
            
               DA
            
            
               Den Europæiske Unions Tidende
            
            
               L 106/16
            
         KOMMISSIONENS FORORDNING (EU) 2015/639
   af 23. april 2015
   om ændring af bilag III til Europa-Parlamentets og Rådets forordning (EF) nr. 1333/2008 for så vidt angår anvendelsen af siliciumdioxid (E 551) i polyethylenglycol podet på polyvinylalkohol (E 1209)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3,
   ud fra følgende betragtninger:
   
               (1)
            
            
               I bilag III til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevaretilsætningsstoffer, fødevareenzymer, fødevarearomaer og næringsstoffer, og deres anvendelsesbetingelser.
            
         
               (2)
            
            
               Denne liste kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               Ved Kommissionens forordning (EU) nr. 685/2014 (3) godkendes anvendelsen af polyethylenglycol podet på polyvinylalkohol (PVA-PEG-graft-copolymer) (E 1209) i kosttilskud i fast form.
            
         
               (4)
            
            
               For at forbedre flowegenskaberne ved polymer i pulverform anvendes siliciumdioxid (E 551) i PVA-PEG-graft-copolymer. Den forventede overførsel af siliciumdioxid i den endelige fødevare ved anvendelsen af PVA-PEG-graft-copolymer er 300-500 mg/kg. Ved dette niveau har siliciumdioxid ikke nogen teknologisk funktion i kosttilskuddet.
            
         
               (5)
            
            
               Den Europæiske Fødevaresikkerhedsautoritet har vurderet sikkerheden ved PVA-PEG-graft-copolymer, når det anvendes som fødevaretilsætningsstof, og har konkluderet, at anvendelsen heraf i filmovertræk til kosttilskud ikke udgør et sikkerhedsproblem i forbindelse med de foreslåede anvendelsesformål (4). Sikkerhedsvurderingen omfattede også den beskrevne anvendelse af siliciumdioxid i PVA-PEG-graft-copolymer.
            
         
               (6)
            
            
               Det bør derfor være tilladt at anvende siliciumdioxid i PVA-PEG-graft-copolymer.
            
         
               (7)
            
            
               Del 2 i bilag III til forordning (EF) nr. 1333/2008 bør således ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Del 2 i bilag III til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  Kommissionens forordning (EU) nr. 685/2014 af 20. juni 2014 om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår polyethylenglycol podet på polyvinylalkohol i kosttilskud i fast form (EUT L 182 af 21.6.2014, s. 23).
   
      (4)  EFSA Journal 2013;11(8):3303.
   
      BILAG
      I del 2 i bilag III til forordning (EF) nr. 1333/2008 indsættes følgende oplysninger efter det tredje punkt i oplysningerne om fødevaretilsætningsstoffet E 551:
      
         
                     »E 551
                  
                  
                     Siliciumdioxid
                  
                  
                     5 000  mg/kg i præparatet
                  
                  
                     E 1209 polyethylenglycol podet på polyvinylalkohol«